

**Қазақстан Республикасы Президентi Аппаратының құрылымын iшiнара өзгерту туралы**

***Күшін жойған***

Қазақстан Республикасы Президентiнiң Қаулысы 1995 жылғы 7 ақпан N 2038. Күшi жойылды - Қазақстан Республикасы Президентiнiң 1995.10.20. N 2565 Жарлығымен.

      Қазақстан Республикасы Президентi Аппаратының жұмыс
тиiмдiлiгiн арттыру мақсатында қаулы етемiн:

      1. Президенттiң Аймақтардағы өкiлдерi тобының және Қазақстан
Республикасы Президентiнiң жанындағы таратылатын Бас бақылау
инспекциясының негiзiнде Президент Аппаратының құрылымында
Ұйымдастыру-бақылау басқармасы құрылсын.

      Қазақстан Республикасы Президентi Аппаратының Басшысы штат
кестесiне тиiстi өзгертулер енгiзсiн.

      2. Мынадай өзгертулер мен толықтырулар енгiзiлсiн:

      Қазақстан Республикасы Президентiнiң 1994 жылғы 20 мамырдағы
N 1706 Қаулысында:

      3-тармақтағы "Бас бақылау инспекциясының төрағасын және"
деген сөздер алынып тасталсын.

      Қаулының қосымшасы "ұйымдастыру-бақылау басқармасы" деген
сөздермен толықтырылып, одан "Бас бақылау инспекциясы" деген сөздер
алынып тасталсын.

      Қазақстан Республикасы Президентiнiң 1994 жылғы 28 қазандағы

N 1954 Қаулысымен бекiтiлген Қазақстан Республикасы Президентiнiң
Аппараты туралы Ережеде:
 3-тармақтағы "бөлiмдер мен" деген сөздер "бөлiмдердiң,
басқармалардың және" деген сөздермен алмастырылсын;
 4-тармақтағы "бөлiмдер" деген сөз "бөлiмдер, басқарамалар" деген
сөздермен алмастырылсын;
 5-тармақтағы "бөлiмдерi" деген сөз "бөлiмдерi, басқармалары мен
деген сөздермен алмастырылсын.

 Қазақстан Республикасының
 Президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК